Dagfinn Øksenholt

Dagfinn Øksenholt (født 29. mars 1954 i Siljan i Telemark) er en norsk ingeniør og tidligere politiker (Ap).

Etter å ha gått Telemark tekniske skole, var han oppmålingsingeniør og konsulent i ulike boligbyggefirmaer, så daglig leder i Elung Eiendom 1988–1989, markedskonsulent i Norsk Informasjonsteknologi 1989–1992, IT-konsulent i Telemark fylkeskommune 1992–1997 og 2007–2008 samt prosjektleder, rådgiver og utviklingssjef i International Software Technology 1997–2007 og 2008–2014. Fra 2014 - 2018 var han daglig leder i EQ Timing i Oslo.

Øksenholt var formann i Telemark AUF i 1976 og fylkessekretær i 1981. Han var sekretær i flere omganger før han var leder i Skien Arbeiderparti 1985–1987. Øksenholt var medlem av Skien bystyre 1979–1987 og 2007–2010, varamedlem i perioden 2019-2023 og medlem av formannskapet 1984–1987 og varaordfører 1986–1987. Før dette var han medlem av Telemark fylkesting 1975–1979. Øksenholt var 1. vararepresentant til Stortinget fra Telemark 1977–1981, og møtte fast for statsråd Finn Kristensen fra februar til september 1981. I denne perioden møtte Øksenholt i Stortingets industrikomité. Han har dessuten hatt en rekke tillitsverv innen idretten, som fotball, langrenn og orientering, blant annet som visepresident i Norges Orienteringsforbund 1994-1998.

Daglig leder i GTR-konsulent D. Øksenholt (tidtakerfirma).  Han har vært tidtakeransvarlig en rekke idrettsarrangement, bla Norgesmesterskap, Norges Cup, World Cup og Verdensmesterskap.

Videre har han hatt vært ledere for en rekke store idrettsarrangement innen orientering og ski.

Eksterne lenker 
 

Stortingsrepresentanter fra Ap
Stortingsrepresentanter for Telemark
Stortingsrepresentanter 1977–1981
Ap-politikere i Telemark
Lokalpolitikere i Skien
Tillitsvalgte i AUF
Norske ingeniører
Personer fra Siljan kommune